จุดสำหรับติดตามเครื่องพิมพ์

เครื่องปริ้นสีแบบเลเซอร์ (เป็นภาพขยาย เส้นผ่าศูนย์กลางจุดอยู่ที่ประมาณ 0.1 มม.)
จุดสำหรับติดตามเครื่องพิมพ์ (printer tracking dot), พรินเทอร์สเทกาโนกราฟี (printer steganography), จุดติดตามแบบดอคูคัลเลอร์ (DocuColor tracking dots), จุดเหลือง, จุดความลับ, หรือ รหัสระบุเครื่อง (machine identification code; MIC) เป็นลายน้ำดิจิทัลที่เครื่องพิมพ์เลเซอร์และเครื่องถ่ายเอกสารแบบสีจำนวนมากจะพิมพ์ออกมาทุกหน้าเพื่อระบุเครื่องพิมพ์โดยเฉพาะ ๆ เป็นวิธีที่พัฒนาขึ้นโดยบริษัทซีร็อกซ์และแคนนอนในช่วงกลางคริสต์ทศวรรษ 1980 แต่การใช้โค้ดเช่นนี้เพิ่งเปิดเผยเป็นสาธารณะเป็นครั้งแรกใน ค.ศ. 2004

**ประวัติ**
ในช่วงกลางคริสต์ทศวรรษ 1980 ซีร็อกซ์ได้เป็นผู้บุกเบิกการเข้ารหัส โดยเลขที่มีเอกลักษณ์จะถูกแสดงเป็นจุดเล็ก ๆ กระจายไปทั่วหน้าที่พิมพ์ออกมา มีการใช้งานครั้งแรกในเครื่องพิมพ์ตระกูล DocuColor เครื่องพิมพ์ของซีร็อกซ์ได้พัฒนาระบบการติดตามแบบลับ ๆ เพื่อป้องกัน "การใช้เครื่องถ่ายเอกสารสีในการทำธนบัตรปลอม"  โดยซีร็อกซ์ได้รับสิทธิบัตรหมายเลข 5515451 จากประเทศสหรัฐอเมริกา ในเวลาต่อมามีการนำไปใช้ในเครื่องถ่ายเอกสารอย่างกว้างขวางในหลากหลายยี่ห้อ
สาธารณชนได้รับรู้ถึงเทคโนโลยีในเดือนตุลาคม ค.ศ. 2004 เมื่อเจ้าหน้าที่ชาวดัตช์ใช้เทคโนโลยีดังกล่าวในการติดตามการปลอมแปลงจากเครื่องพิมพ์สีแคนนอน
ในเดือนพฤศจิกายน ค.ศ. 2004, PC Worldรายงานว่ามีการใช้เทคโนโลยีดังกล่าวเป็นเวลาหลายทศวรรษในเครื่องพิมพ์บางประเภท เพื่อให้หน่วยงานที่เกี่ยวข้องสามารถระบุและติดตามผู้ที่แปลมแปลงได้
Central Bank Counterfeit Deterrence Group (CBCDG) ออกมากล่าวว่าไม่เกี่ยวข้องกับการพัฒนาระบบนี้
รูปแบบการถอดรหัส ที่ถูกค้นพบโดย EFF
ใน ค.ศ. 2005 กลุ่มประท้วงสิทธิของบุคคล Electronic Frontier Foundation (EFF) ได้กระตุ้นให้สาธารณชนส่งตัวอย่างการพิมพ์ของเครื่องพิมพ์ตัวเองมาให้ EFF และได้ถอดรหัสสำเร็จในเวลาต่อมา
รหัสนี้พบได้ในเครื่องพิมพ์หลากหลายรุ่นและผู้ผลิต
ใน ค.ศ. 2015 EFF ระบุว่าเอกสารที่ได้รับก่อนหน้านี้ผ่านFreedom of Information Act (United States) โดยใจความเอกสารแนะนำให้ทุกบริษัทที่ผลิตเครื่องถ่ายเอกสารสีแบบเลเซอร์ทำข้อตกลงลับกับรัฐบาล เพื่อให้มั่นใจว่าผลลัพธ์จากเครื่องสามารถตรวจสอบได้ด้วยเทคโนโลยีทางนิติวิทยาศาสตร์
ใน ค.ศ. 2007 รัฐสภายุโรปตั้งคำถามว่าเทคโนโลยีนี้เป็นการบุกรุกความเป็นส่วนตัวหรือไม่

**ด้านเทคนิค**
จุดสีเหลืองที่สร้างโดย HP Color LaserJet CP1515n
รูปแบบนั้นประกอบไปด้วย การกระจายทั่วไปแบบแมทริกซ์ของจุดสีเหลืองที่แทบจะไม่สามารถเห็นได้ด้วยตาเปล่า แต่ละจุดมีขนาดเส้นผ่านศูนย์กลางอยู่ที่หนึ่งในสิบของมิลลิเมตร (0.004") และมีช่องว่างขนาด 1 มิลลิเมตร (0.039") การจัดเรียงของจุดเหล่านี้แปลออกมาเป็นข้อมูลหมายเลขประจำเครื่อง วันที่และเวลาที่พิมพ์ มีการทำซ้ำจุดพวกนี้หลายครั้งทั่วกระดาษเผื่อในกรณีที่เกิดข้อผิดพลาด
ตัวอย่างเช่น ถ้าโคดประกอบด้วย 8 × 16 จุดในรูปแบบสี่เหลี่ยมหรือหกเหลี่ยม จะกระจายไปทั่วพื้นผิวประมาณ sqin และปรากฎบนกระดาษขนาด A4 ประมาณ 150 ครั้ง ดังนั้นจึงสามารถวิเคราะห์ได้แม้จะมีกระดาษเพียงบางส่วน เครื่องพิมพ์บางรุ่นจะจัดจุดสีเหลืองในรูปแบบคล้ายกลุ่มจุดที่ดูเหมือนก้อนเมฆ
อ้างอิงจาก :w:en:Chaos Computer Club ใน ค.ศ. 2005 เครื่องถ่ายเอกสารสีได้ทิ้งจุดในรูปแบบจุดแมทริกซ์ขนาด 32x16 สามารถเก็บข้อมูลได้ 64 ไบต์ (64x8)
ใน ค.ศ. 2011 ซีร็อกซ์นำจุดเหล่านี้มาดึงดูดให้ผู้คนสนใจมากขึ้น โดยได้ระบุในข้อความประชาสัมพันธ์สินค้าว่า "เครื่องถ่ายเอกสารสีแบบข้อมูลดิจิทัลของเราซีร็อกซ์มาพร้อมกับระบบป้องกันการปลอมแปลงและระบบตรวจจับธนบัตรตามกฎกระทรวงของหลายประเทศ แต่ละหน้าจะมีเครื่องหมายและสัญลักษณ์ทำให้สามารถรู้ได้ว่ามาจากอุปกรณ์ใด แต่รหัสเหล่านี้ไม่สามารถมองเห็นได้ด้วยตาเปล่า"
ใน ค.ศ. 2018, นักวิทยาศาสตร์มหาวิทยาลัยเทคนิคเดรสเดินได้วิเคราะห์รูปแบบการทำซ้ำในเครื่องถ่ายเอกสาร 106 รุ่นจาก 18 ผู้ผลิต และพบว่ามีรูปแบบการเข้ารหัสอยู่ 4 รูปแบบ

**การมองเห็น**
จุดสีเหลืองขนาดเล็กบนเอกสารพิมพ์ซึ่งแสดงถึงรหัสที่ซ่อนอยู่บนเครื่อง HP Color LaserJet 3700
เราสามารถมองเห็นจุดได้โดยการถ่ายเอกสารหรือการคัดลอกหน้าและนำส่วนเล็ก ๆ ไปสแกนด้วยเครื่องสแกนที่มีความละเอียดสูง จากนั้นสามารถเพิ่มความเข้มของช่องสีเหลืองด้วยโปรแกรมประมวลผลภาพ เพื่อให้จุดมองเห็นได้อย่างชัดเจนยิ่งขึ้น ภายใต้แสงที่มีคุณภาพ การใช้แว่นขยายอาจจะเพียงพอในการเห็นจุด หรือภายใต้แสงรังสีอัลตราไวโอเลตก็สามารถเห็นจุดสีเหลืองได้อย่างชัดเจนเช่นเดียวกัน
การติดตามจุดภายใต้แสรังสีอัลตราไวโอเลตแบบปกติ (เครื่องหมายสีแดงและน้ำเงิน) และการเรียงตัวไม่สม่ำเสมอ (สีเขียว)
ด้วยกระบวนการวิทยาการอำพรางข้อมูล สำเนาคุณภาพสูงของต้นฉบับ (เช่น ธนบัตร) เมื่ออยู่ภายใต้แสงสีฟ้าสามารถทำให้ระบุตัวตนได้ นอกจากนี้ แม้แต่เอกสารที่ถูกทำลายเป็นชิ้น ๆ ก็สามารถระบุตัวตนได้ โดยใน ค.ศ. 2011 ":w:en:Shredder Challenge" ที่เริ่มโดยดาร์ปาได้รับการแก้โดยทีม "All Your Shreds Are Belong To U.S." ซึ่งประกอบด้วย :w:en:Otavio Good และเพื่อนร่วมทีมอีกสองคน

**การใช้งานจริง**
ทั้งนักข่าวและผู้เชี่ยวชาญด้านความปลอดภัยได้แสดงความคิดเห็นว่า การจัดการข้อมูลรั่วไหลของ :w:en:The Intercept ซึ่งมาจากผู้เปิดโปงข้อมูล :w:en:Reality Winner โดยการเผยแพร่เอกสารลับของ NSA โดยไม่ปกปิดข้อมูลสำคัญ จุดติดตามของเครื่องพิมพ์เป็นปัจจัยที่ใช้ในการระบุตัว Reality Winner ว่าเป็นผู้เปิดเผยข้อมูล ทำให้นำไปสู่การจับกุมใน ค.ศ. 2017 และการตัดสินโทษในเวลาต่อมา

**การปกป้องความเป็นส่วนตัวและการหลีกเลี่ยง**
การบันทึกหรือการถ่ายเอกสารที่มีข้อมูลส่วนตัวของ เช่น ประวัติการรักษาสุขภาพ เงินในบัญชีธนาคาร แบบฟอร์มยื่นภาษี หรือบัญชีงบดุล สามารถถูกติดตามกลับไปยังเจ้าของเครื่องพิมพ์ได้และวันที่พิมพ์ได้ ความสามารถในการติดตามนี้ไม่เป็นที่ทราบของผู้ใช้จำนวนมาก และไม่ชัดเจนว่าข้อมูลใดบ้างที่อาจถูกส่งต่อโดยไม่ตั้งใจพร้อมกับสำเนาหรือเอกสารที่พิมพ์ออกมา ใน ค.ศ. 2005 EFF ได้ค้นหาวิธีการถอดรหัสและเผยแพร่ด้วยรหัสไพธอนสำหรับการวิเคราะห์
ใน ค.ศ. 2018 นักวิทยาศาสตร์จากมหาวิทยาลัยเทคนิคเดรสเดินได้พัฒนาและเผยแพร่อุปกรณ์สำหรับสกัดและวิเคราะห์รหัสสเตกาโนกราฟีของเครื่องพิมพ์สี และทำให้เอกสารที่พิมพ์จากเครื่องนั้นไม่ระบุตัวตน การไม่ระบุตัวตนทำงานโดยการพิมพ์จุดสีเหลืองเพิ่มเติมทับบนจุดติดตามของเครื่องพิมพ์ นักวิทยาศาสตร์ได้ทำซอฟต์แวร์นี้เพื่อสนับสนุนผู้แจ้งเบาะแสการทำความผิดในบริษัท

**กระบวนการที่เทียบเคียงได้**
วิธีการระบุตัวตนอื่น ๆ ไม่สามารถตรวจสอบได้ง่ายเหมือนจุดสีเหลือง เช่น การปรับความเข้มของเลเซอร์และการเปลี่ยนแปลงของเฉดสีเทาในตัวพิมพ์ ซึ่งใน ค.ศ. 2006 ยังไม่ทราบข้อมูลว่าผู้ผลิตยังคงใช้วิธีการพวกนี้หรือไม่

**ดูเพิ่ม**
 EURion constellation จุดศูนย์ได้กระจายไปทั่วธนบัตรซึ่งจะหยุดการประมวลผลใน PhotoShop และเครื่องถ่ายเอกสารสี

**อ้างอิง**

**แหล่งข้อมูลอื่น**
 Laudatio der deutschen BigBrotherAwards 2004 de- Information by the Chaos Computer Club date=March 13, 2017 - Information by the Electronic Frontier Foundation- EFF List of Printers Which Do or Do Not Display Tracking Dots (ปรับปรุงล่าสุด ค.ศ. 2017)